Защо сънуваме кошмари?
Кошмарите предизвикват изключително неприятни емоции. Но се оказва, че **кошмарните сънища не са нищо повече от нашите собствени вътрешни страхове** и кошмарите могат да бъдат много полезни, разказва [live science](http://www.livescience.com/32730-why-do-we-have-nightmares.html).

Ще се учудите, но всъщност **кошмарите ни помагат да се справим със стреса**. Мозъкът възприема сънищата като съвсем реална случка, която при събуждане ще се превърне в спомен.

Кошмарите се появяват за да ни подготвят за ситуация, в която може да попаднем в реалния живот и благодарение на тях ще бъдем напълно готови, когато това се случи.

**Кошмарите действат като начин за фокусиране на вниманието на човека** по въпроси, за които трябва мозъкът му да отговори.

"*Кошмарите вероятно са се появили и запазили в процеса на еволюцията, за да ни накарат да се безпокоим за потенциални опасности*", твърди Диърдри Барет. "*Дори и посттравматични кошмари, които отново ни травмират, може да са били полезни за предците ни многократно, когато диво животно, което ги е нападало или вражеско племе, които биа могли да се върнат и нападнат отново*".

**Ако сънувате неприятен сън, това означава, че „*вътрешния ви свят*” изисква спешно внимание, заради натрупан стрес**.

Често причината за него е суматохата на ежедневните грижи и отговорности. Така че, опитайте се да си спомните всички плашещи изображения и се опитайте да определите за каква част от живота ви се отнасят и какво трябва да промените.

Ето няколко причини да сънувате лоши сънища:
* Ако сънувате, че [падате](https://sanovnik.at/%d1%81%d1%8a%d0%bd%d0%b8%d1%89%d0%b0-%d0%b7%d0%b0-%d0%bf%d0%b0%d0%b4%d0%b0%d0%bd%d0%b5/), най-вероятно се страхувате да не загуби контрол върху дадена ситуация.
* Сън, в който [някой ви преследва](https://sanovnik.at/%d1%81%d1%8a%d0%bd%d0%b8%d1%89%d0%b0-%d0%b7%d0%b0-%d0%bf%d1%80%d0%b5%d1%81%d0%bb%d0%b5%d0%b4%d0%b2%d0%b0%d0%bd%d0%b5/) може да бъде свързан с някаква травма, най-често от детството ви.
* Ако [убивате някого насън](https://sanovnik.at/%d1%81%d1%8a%d0%bd%d0%b8%d1%89%d0%b0-%d1%81-%d1%83%d0%b1%d0%b8%d0%b9%d1%81%d1%82%d0%b2%d0%be/), често значи, че имате проблем с този човек, но в ежедневието си не позволявате на тези емоции да „*излязат навън*”.
* Ако убиват вас, може да значи, че имате страх от някого от семейството ви.


[**Кошмарите са склонни да се повтарят**](https://sanovnik.at/%d0%bf%d0%be%d0%b2%d1%82%d0%b0%d1%80%d1%8f%d1%89%d0%b8-%d1%81%d0%b5-%d0%ba%d0%be%d1%88%d0%bc%d0%b0%d1%80%d0%b8/), когато не им обръщате достатъчно внимание. Ако намерите смелост да дешифрирате съобщението и да предприеме подходящи действия, кошмарите ще спрат веднага.

Ако кошмарите са особено натрапчиви и са по-често от веднъж месечно могат да повлияят на здравето ви. И не само на психическото. Недоспиването и стресът от това, което виждате насън, могат да доведат до различни заболявания.

Поради факта, че психиката и физиката ни са тясно свързани **кошмарите могат да бъдат причинени от физиологични проблеми**, като астма. Затрудненото дишане може да провокира мозъка са се подготви за наближаващи тежки ситуации.